Rīgā

*Par atklāta konkursa “Tramvaja infrastruktūras pielāgošana*

*zemās grīdas tramvaja parametriem. 7.tramvaja maršruts.”*

*būvprojekta izstrāde un autoruzraudzība”*

*(ID Nr.RS/2021/17) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*Jautājums: Ņemot vērā faktu, ka pēdējos gados lielākajās Latvijas pilsētās ir prasība, ka nepieciešams gaisvadu līnijas pārcelt zem seguma, lūdzam precizēt, ka 19.2.2 punktā norādītā prasība var tikt attiecināta uz tramvaju vai trolejbusu kontakttīklu izbūves vai pārbūves projektēšanu, nevis tikai uz gaisvadu līnijas projektēšanu ārpus pilsētām (lauku apvidū).*

Atbilde: saskaņā ar Ministru kabineta 2014.gada 30.septemba noteikumu Nr.573 “Elektroenerģijas ražošanas, pārvades un sadales būvju būvnoteikumi” (turpmāk – MK noteikumi) 2.18. apakšpunktu *elektrolīnija* ir vadu, kabeļu, izolatoru un nesošo konstrukciju kopums elektroenerģijas pārvadei no viena tīkla punkta uz otru, savukārt, atbilstoši MK noteikumu 2.19.apakšpunktam *gaisvadu elektrolīnija* ir elektrolīnija, kuras vadi vai piekarkabeļi nostiprināti balstos noteiktā augstumā virs zemes.

Ņemot vērā minēto, paskaidrojam, ka elektrotransporta kontakttīkls pēc savas funkcijas veic elektroenerģijas pārvadi kontakttīklā elektrotransporta kustības nodrošināšanai, un kontakttīklā ietilpstošie gaisvadi tiek stiprināti balstos noteiktā augstumā virs zemes. Līdz ar to nolikuma 19.2.2. apakšpunktā norādītā prasība tiek attiecināta arī uz pieredzi elektrotransporta kontakttīkla izbūves vai pārbūves projektēšanā.

Iepirkumu komisijas priekšsēdētāja K.Meiberga